Een dood ná helikopter valFoto: ER24 ŉ Man is dood en ŉ ander ernstig beseer ná ŉ helikopter Donderdagmiddag naby Mankweng, Limpopo, geval het. Luitenant-kolonel Ronel Otto het aan Maroela Media gesê die oorsaak van die ongeluk is nog nie bekend nie. “Die tweesitplek-helikopter het vroeër vandag by die Polokwane burgerlike lughawe opgestyg en ons vermoed omstreeks 14:00 naby die Nobody-nedersetting naby Mankweng neergestort.” Een man is op die toneel dood verklaar. Die ander man is in ŉ ernstige toestand na die Polokwane-hospitaal geneem.